महाराष्ट्र के सीआईसी तिवारी हुए सस्पेंड  
महाराष्ट्र के बहुचर्चित आदर्श सोसायटी घोटाला मामले में सूचना आयुक्त रामानंद तिवारी के खिलाफ़ जांच जारी है।
मुंबई सूचना आयुक्त के पद पर विराजमान रामानंद तिवारी को राज्यपाल की संस्तुति के बाद निलंबित कर दिया गया है। तिवारी को निलंबित किए जाने की पेशकश महाराष्ट्र सरकार ने राज्यपाल से की थी।  महाराष्ट्र के बहुचर्चित आदर्श सोसायटी घोटाला मामले में सूचना आयुक्त रामानंद तिवारी के खिलाफ़ जांच जारी है और महाराष्ट्र कैबिनेट ने फ़ैसला लिया है कि जब तक सुप्रीम कोर्ट उनके निलंबन की प्रक्रिया पूरी नहीं करता तिवारी काम पर नहीं आ सकते। तिवारी पर आरोप है कि आदर्श सोसायटी बनते समय उन्होंने शहरी विकास विभाग के प्रधान सचिव पद पर रहते हुए नियमों की अनदेखी की जिसके एवज़ में उनके बेटे को आदर्श में फ्लैट मिला। इससे पहले रामानंद तिवारी की लंबी छुट्टी के आवेदन को राज्यपाल ने नामंज़ूर किया था।